Former Prime Minister Atal Bihari Vajpayee used to say a phrase you can choose a friend, not a neighbour Pakistan is our neighbour, Javadekar said
‘आपण मित्र निवडू शकतो. पण शेजारी नव्हे!’ असे परखड विधान माजी पंतप्रधान अटलबिहारी वाजपेयी यांनी केले होते. शेजारी नेहमी शेजारीच राहील, मात्र शेजार्‍याशी नाते टिकवण्याची जबाबदारी दोन्ही बाजूंवर येते. शेजार्‍यांविषयीचे हे मतप्रदर्शन अटलजींनी भारत-पाक संबंधात केले होते. तेव्हा ते भारताचे पंतप्रधान होते. मैत्री आणि बंधुभावाचा संदेश घेऊन अटलजी बसने पाकिस्तानात गेले होते. भारताच्या या अभूतपूर्व प्रयत्नाचे उत्तर पाकने कारगिलवर हल्लाबोल करून दिले होते हे दुर्दैव! त्यामुळे अटलजी दु:खी झाले होते. पण निराश नव्हे! दोन्ही देशांचे परस्पर संबंध सुधारण्याचा प्रयत्न त्यांनी चालूच ठेवला. कारगिलनंतरदेखील पाक राष्ट्रपतींना त्यांनी चर्चेसाठी आग्र्याला आमंत्रित केले. पाकच्या हेकटपणामुळे आग्र्याची शिखर बैठक यशस्वी होऊ शकली नाही. पण संबंध सुधारण्याचे प्रयत्न चालूच राहायला हवेत ही बाब मात्र अधोरेखित झाली.